Revontulet – miten ne syntyvät?

Revontulikausi alkaa Suomessa syyskuun alkupuolella ja kestää huhtikuulle saakka. Revontulia syntyy ilmakehässämme muinakin vuodenaikoina, mutta niiden havaitseminen on hankalaa valoisten iltojen ja öiden vuoksi.

## Missä revontulia näkyy eniten?

Tilastollisesti revontulien todennäköisyys on suurin napapiirin pohjoispuolella. Suomessa revontulia näkyy talvisin keskimäärin joka toisena yönä Kilpisjärven ja Utsjoen korkeudella. Sodankylässä todennäköisyys on noin 1/3 ja Oulussa 1/5.

Helsingissä revontulia voi nähdä keskimäärin vain yhtenä yönä kuukaudessa. Parhaiten revontulet erottaa selkeässä säässä valosaasteen ulkopuolella eli kaukana keskusta-alueista.

## Mistä johtuvat revontulien värit?

Useimmiten havaitsemme väriltään vihreitä revontulia. Revontulien väri riippuu ilmakehän kaasuatomien energiatilasta ja korkeudesta. Vihreät revontulet ovat peräisin aurinkotuulen hiukkasten törmätessä yksiatomiseen happeen 100–150 kilometrin korkeudella. Punainen väri puolestaan saa alkunsa korkeammissa ilmakerroksissa yksiatomisesta hapesta, ja sininen väri on syntynyt typestä.

## Onko revontulista jotain haittaa?

Ihmisille revontulista ei lähtökohtaisesti ole haittaa, mutta niihin liittyvä voimakas magneettimyrsky saattaa aiheuttaa maan päällä sähkökatkoja. Korkeammalla ilmakehässä näyttävät revontulet voivat vahingoittaa satelliittien sensoreita ja pahimmassa tapauksessa ne tippuvat alas.

Koko artikkeli ja videot: <https://www.foreca.fi/s%C3%A4%C3%A4pedia/dbo0yn7h>

**SANASTO**

happi = kyslík

ilmakehä = atmosféra

napapiiri = polární kruh

revontulet = polární záře

tilasto = statistika

tippua = spadnout

todennäköisyys = pravděpodobnost

törmätä = narazit

typpi = dusík